ויל הובס

**ויליאם הובסון** (באנגלית: **William Hobson**) הידוע יותר בשם הבמה שלו, **רויס קיז** הוא מתאבק אמריקאי, המופיע בארגון ההיאבקות WWE.

הוא מוכר בעיקר בשל תקופתו בארגון ההיאבקות All Elite Wrestling (AEW) בין השנים 2020 ל-2026, שבו הופיע תחת שם הבמה **פאוורהאוס הובס** ובו היה פעם אחת אלוף TNT של AEW ופעם אחת אלוף השלשות של AEW.

## קריירת היאבקות מקצועית
### ארגונים עצמאיים (2009–2020)

הובס ערך את קרב הבכורה שלו בקריירה ב-18 ביולי 2009 עבור ארגון ההיאבקות All Pro Wrestling (APW) תחת שם הבמה **ויל רוד**. בקרב זה שהיה מסוג קרב רויאל ראמבל וקבע את זהות הטוען לכתר לאליפות האינטרנט הכלל עולמית של APW, הוא כשל במשימתו. לעומת זאת, הוא הצליח לזכות בתואר זה שלוש פעמים במהלך שהותו בארגון, ואף זכה שלוש פעמים באליפות הזוגות יחדיו עם מרקוס לואיס.

### All Elite Wrestling (2020–2026)

ביולי 2020, הובס החל לעבוד עבור ארגון ההיאבקות All Elite Wrestling (AEW), כשעשה זאת בתוכנית השבועית המשנית של הארגון, *Dark*, והפסיד לרוב יריביו. באירוע All Out, שנערך ב-5 בספטמבר, הובס השתתף בקרב קזינו באטל רויאל של 21 משתתפים, שבסופו לאנס ארצ'ר ניצח. טוני חאן, המשמש כנשיא וכמנכ"ל הארגון, התרשם מיכולותיו בקרב ולכן ב-16 בספטמבר, הודיע על החתמת הובס ב-AEW. ב-16 בספטמבר בפרק של התוכנית *Dynamite*, הובס נחלץ לעזרת אלוף העולם של AEW, ג'ון מוקסלי, מתקיפה של בריאן קייג' וריקי סטארקס; מעשה זה ביסס את דמותו כדמות הטובה. הובס כשל בניסיונו לזכות באליפות ה-FTW ב-7 באוקטובר בפרק של התוכנית *Dynamite*. ב-18 בנובמבר בתוכנית, הובס ביצע את מעברו לדמות הרעה, כשחבר לשורותיהם של טאז, קייג' וסטארקס לאחר שתקף את קודי רודס עם חגורת אליפות ה-FTW של קייג' ואף עזר להם בתקיפתם נגד רודס ודארבי אלין. שבוע לאחר מכן בתוכנית, הוא הופיע תחת שם במה חדש **פאוורהאוס הובס**, כשבאותו הפרק גבר על לי ג'ונסון. בספיישל Winter Is Coming, שנערך ב-2 בדצמבר, הובס וסטארקס הפסידו בקרב זוגות לרודס ואלין. ב-21 באפריל 2021, הובס נחל הפסד לכריסטיאן קייג'. ב-11 ביוני, הובס וקייג' הפסידו בקרב זוגות לאדם פייג' ופרסטון ואנס. ב-26 ביוני, הובס נוצח בקרב יחידים על ידי אדם פייג'. ב-1 בספטמבר בפרק של התוכנית *Dynamite*, הובס גבר על בריאן קייג'. שבוע לאחר מכן בתוכנית, הובס רשם ניצחון נוסף, הפעם על דאנטה מרטין. ב-22 באוקטובר בפרק של התוכנית *Rampage*, הובס נחל הפסד לאורנג' קאסידי במסגרת הסיבוב הראשון של טורניר ההדחות על המועמדות לאליפות העולם של AEW. ב-12 בינואר 2022 בפרק של התוכנית *Dynamite*, הובס הפסיד במפתיע לדאנטה מרטין לאחר התערבות של ג'יי לית'ל. ב-18 בפברואר בפרק של התוכנית *Rampage*, הובס גבר על דאנטה מרטין והעפיל לקרב סולם פני המהפכה של האירוע Revolution. ב-1 באפריל בפרק של התוכנית *Rampage*, הובס נחל הפסד לקית' לי. ב-13 באפריל בפרק של התוכנית *Dynamite*, הובס וסטארקס ניצחו בקרב זוגות את קית' לי וסוורב סטריקלנד.

### WWE (2026–היום)

זמן קצר לאחר עזיבתו את ארגון ההיאבקות AEW, הובסון חתם על חוזה ב-WWE. באירוע רויאל ראמבל, שנערך ב-31 בינואר 2026, הובסון, עתה תחת שם הבמה, **רויס קיז**, נכנס לקרב הרויאל ראמבל המסורתי ככניסה מספר 14, שהה בקרב כעשר דקות והספיק להדיח את דמיאן פריסט לפני שהודח על ידי ברונסון ריד.

## אליפויות והישגים
[שמאל|200px|ממוזער|הובס הוא פעם אחת פעם אחת [אליפות השלשות של AEW|אלוף השלשות של AEW]]

* **הישגים בארגון ההיאבקות All Elite Wrestling – AEW**
** אליפות TNT של AEW (פעם אחת)
** אליפות השלשות של AEW (פעם אחת)  - ביחד עם קאצויורי שיבאטה וסמואה ג'ו

* **הישגים בארגון ההיאבקות All Pro Wrestling – APW**
** אליפות האינטרנט הכלל עולמית של APW (3 פעמים)
** אליפות הזוגות של APW (3 פעמים)  - עם מרקוס לואיס

* **הישגים בארגון ההיאבקות Championship Wrestling From Hollywood – CWFH**
** אליפות הזוגות של UWN (פעם אחת)  - עם דמיאן גרנדי

* **הישגים בארגון ההיאבקות Gold Rush Pro Wrestling – GRPW**
** אליפות מחלקת Dynamite של GRPW (פעם אחת)
** טורניר אליפות מחלקת Dynamite של GRPW (2013)

* **הישגים בארגון ההיאבקות Pro Championship Wrestling – PCW**
** אליפות הזוגות של PCW (פעם אחת)  - עם מיץ' ולנטיין

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-93 מתוך 500 המתאבקים הטובים ביותר לשנת 2021

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-AEW
קטגוריה:מתאבקי ה-WWE
קטגוריה:אמריקאים שנולדו ב-1992